
Praefatio* 


Hereditaria  ad  letales  haemorrhagias  proclivitas 
recentioribus  temporibus  magis  magisque  medico- 
rum studium  et  diligentiam  incitavit.  Et  revera 
hic  quidem  morbus  inde  a praeterito  demum  sae- 
culo crebrius  emergere  coepit.  Hujus  mali  de 
causis  et  curatione  adhuc  perpauca  nobis  nota 
sunt , perpauca  adsunt  facta  quae  conjecturarum 
faciendarum  potestatem  nobis  concedant.  Inter 
singulas  familias  earumque  membra  tanta  exstat 
varietas,  ut  de  peculiari  dispositione,  de  consti- 
tutione et  natura  talium  haemorrhagicorum  adhuc 
saltem  certum  quiddam  constitui  non  possit.  In 
hoc  libello  etsi  huic  proposito  respondere  non 
possumus,  tamen  operae  pretium  esse  putamus  ne- 
que injucundum  describenda  haemorrhagicorum 

familia  adhuc  ignota  universalem  mali  hujus  he- 
reditarii historiam  augere.  Antea  vero  lectorum 
benevolentissimorum  hoc  in  libello  judicando  in- 
dulgentiam invoco  atque  imploro. 

Quod  attinet  ad  nomen,  quod  hominibus,  qui 
ad  illum  morbum  inclinant,  dandum  sit,  ut  ger- 
manico  et  anglico  verbo  — Bluter,  bleeders  — 
penitus  dispositionem  ad  haemorrhagiam  enunti- 
anti, quantum  fieri  potest,  maxime  adpropinqua- 
rem , verbum  ,, Haemorrhagici44  delegi.  Aiixo^ayixos 
vero  graece  unice  significat  eum,  qui  proclivis 
est  ad  haemorrhagias.  Morbus  ipse  fortasse  op- 
time nomine  „morbus  liaematicus44  denotatur,  quod 
quidem  simul  breve  et  perspicuum  prohibet,  ne 
cum  aliis  morbis  confundatur. 


JX  usquam  in  veterum  Romanorum  Graecorumque  me- 
dicorum scriptis  locum  invenimus,  quo  hereditaria  ad 
letales  haemorrhagias  dispositio  commemoratur,  Inde 
a fine  demum  saeculi  proximi  claris  verbis  morbi  nostri 
haematici  in  quibusdam  scriptis  mentio  facta  est,  ube- 
riusqne  exinde  haec  materia  tractari  coepit,  ita  ut 
historiae  hujus  mali  literariae  initium  non  injuria  illi 
tempori  adseribi  videatur.  Attamen  in  priorum  saecu- 
lorum scriptis  unicus  locus  de  haemorrhagiis  letalibus 
legitur  in  Testae  opere,  quod  inscribitur: 

„Delle  malatti  e dei  cuore.u  (Vol.  I.  p.  126.) 
in  quo  narratur  Arabem  quemdam  medicum  in  itinere 
venisse  in  terram  Alkiri  vocatam,  ubi  in  quibusdam  ho- 
minibus tantam  ad  haemorrhagias  proclivitatem  obser- 
vaverit, ut  vel  levissimam  vulnerationem  haemorrhagia 
continua  sequeretur.  Quae  quidem  excerpsimus  ex  : 
„Alsharavi  liber  theoreticae  nec  non  practicaeu 
latine  redditus  a medico  Paulo  Ricio  et  anno  millesi- 
mo quingentesimo  undevicesimo  Augsburgiae,  typis 
exscriptus.  Quo  in  libro  fol.  cxlv  caput 

„ de  passione  fluxus  sanguinei  a quocunque  /0- 
„corumu 

reperitur,  quo  quidem  de  dispositione  hereditaria  non 
agitur,  sed  tamen  infans  masculus  fuisse  narratur. 

Ab  unica  illa  annotatione  statim  usque  ad  finem 
saeculi  duodevicesimi  transire  cogimur.  In  Germania 
primam  de  haemorrhagicorum  familia  narrationem  ha- 
bemus in  libello : 

vMedizi?iische  Ephemeriden , Chemnilz  1793. 
p.  267  “ 

Ineunte  saeculo  undevicesimo  in  variis  Americae  sep- 
temtrionalis  regionibus  a medicis  ibi  viventibus  in 
ephemeridibus  literariis  similes  casus  observati  accu- 
ratiusque  descripti  sunt.  Quorum  Philadelphinas  Otto 
primum  in  lucem  edidit  in: 

„Medical  repository , conducted  by  Mitschel  and 
Miller Newyork  1803 . Vol.  VI. 

Idem  narratur  in  ^Gottinger  gelehrte  Anzeigen  1S06. 
p.  1418.  et  ibidem  1809.  p.  2016“;  •—  in  „Meckel’s 
deutschem  Archiv  fiir  Physiol.  Bd.  II.  p.  138“;  -r-  in 
5,Dictionnaire  des  Sciences  medicales  Vol.  IV.  p.  190.“ 
Doctores  Buel  brevi  post  ejusdem  morbi  exemplum, 
quod  ut  antecedens  in  America  septemtrionali  occur- 
rerat, narraverunt  in: 

„Transaciions  of  the  physico -medical  sociely  of 
Newyork  Bd.  I.  1807  “ 

germanice  redditum  in  ?,Hamburger  Magazin  fiir  aus- 
land.  Liter,  v.  Gumprecht  u.  Gerson  Bd.  III , 449  in- 
venitur. 

Coxe  anno  MDCCCIV  de  nostra  materia  commen- 

v # 

tationem  scripsit  in 

„Philadelphical  medical  Museum  Bd.  /.  St.  3. 

p.  286“ 

quam  et  in  „Sammlung  auserles.  Abhandl.  fiir  prakt. 
Aerzte  Bd.  XXII.  p.  272.“  in  germanicam  linguam 
conversam  legimus. 

Di\  Hay  ? Readingensis  aliud  exemplum  tradidit  in : 
„New  England  Journal  “ 

quod  breviter  expositura  est  in:  ,,London  medical  re- 
pository  Bd.  III.  p*  69.“  5 in : „Hueeland’s  Journal  Bd. 
XLI.  Hft.  3.  p.  124u  5 tum  quoque  in : Meckel’s  deutsch. 
Arch.  f.  Phys,  Bd.  II.  p.  139. u Quod  exemplum,  mi- 
rum, quantam  cum  hac  nostra  familia  Kirchheimiensi 
similitudinem  habeat. 


In  Germania  deinde  plures  de  hac  diathesi  hae- 
morrhagica commentationes  prodierunt,  observationum- 
que numerus  celerrime  auctus  est.  In  omnibus  fere 
patriae  nostrae  partibus  singulae  haemorrhagicorum  fa- 
miliae innotuerunt.  Quarum  primam  quidem  Consbruch 
Bilefeldae  viventem  descripsit  in : 

„Hufeland’s  Journal  Bd . XXX.  81.  6.  p.  116.“ 
Clarissimus  Nasse  familiam  Guestphaliensem  observa- 
vit, atque  de  similitudine  hujus  morbi  cura  Cyanosi 
significavit  in: 

,;Reil’s  und  Autenrieths  Archio  fur  d.  Physiol. 
Bd.  X.  p . 266 . 1811 .“ 

Postea  anno  MDCCCXX  auctor  ille  primus  praestan- 
tissimam  de  duobus  haemorrhagicorum  familiis  com- 
mentationem scripsit,  quarum  unam  ipse  in  Guestpha- 
lia,  alteram  vero  discipulus  ejus  Krimer  in  Saxonia 
invenerat. 

„ Archiv  fur  mediz.  Erfahrungen  v.  Horn,  Nasse 
u.  Henke“  1820.  Bd.  I.  May.  Juny . p . 386. 
Anno  MDCCCXXIV  auctore  Theinhardt  libellus  edi- 
tus est: 

„ibidem  1824.  July-Decemb.  p , 120. u 

Hic  primum  diathesis  illa  in  femina  apparuit,  cu- 
jus menstrua  nimia  semper  exstiterunt,  ita  ut  summa 
omnium  virium  debilitatio,  non  raro  etiam  vitae  peri- 
culum consequeretur,  neque  tamen  ita,  ut  e quocunque 
vulnere  etiam  casu  aliquo  illato  letalis  prodiret  hae- 
morrhagia. 

Wirteinbergensis  haemorrhagicorum  familia  accu- 
ratissime quoque  describitur  ab  Elsaesser  in  : 

„Hufeland’s  Journal  Bd.  LVI1I . St.  2.  p.  89. 
1824“ 

qui  solus  omnium,  quos  mihi  quidem  invenire  contigit, 
sectionem  accuratam  fecit.  Eventus  vero  nullo  modo 
exspectationi  satisfecit. 

„ Annales  Clinicae  Heidelb er genses  1827.  Vol. 
111 . p . 344“ 

de  membro  aliquo  familiae  Kirchheiiniensis  postea  de- 
scribendae expositionem  habent. 

Alias  invenimus  commentationes  in 
„ Zeitschrift  fur  Natur  u.  Heilkunde  1828.  Bd , 
V.  Heft  2 . p.  333  “ 

et  accuratiorem  de  familia  Waldeckiensi  auctore  Stein- 
metz  in 

„Rust's  Magazin  f.  d.  ges.  Heilkunde  Bd.  XXVII 
Heft  2 p.  376.  Berl.  1829  “ 

D uae  exstant  monographiae,  quas  pluribus  locis  cita- 
tas tantum  commemorare  possum  , quum  in  earum  pos- 
sessionem venire  nondum  mihi  contigerit.  Sunt  autem 
„Ripp,  Vnlersuchungen  in  Betreff  der  erblichen 
Anlage  zu  lodtlichen  Blutungen.  Frankf  1826“ 
„H.  Cph.  Riecken,  neue  Untersuchungen  in  Be- 
trcff  der  erblichen  Neigung  zu  todtl,  Blutungen. 
Frankfurt  a.  M.  1829  “ 

Dissertationes  duae  Virceburgenses,  quas  forte  conse- 
cutus sum,  tantum  compilationes  scriptorum  prius  edi- 
torum esse  mihi  videntur*  In  priori  ne  morbi  quidem 
exemplum  ab  ipso  auctore  observatum  libello  funda- 
mentum posuit.  Inscribuntur  autem: 

„Von  der  erblichen  Anlage  %u  todtlichen  Blulun- 
gen . Inaugurat- Abhandlg.  v . Dr.  Joh,  Keller. 
Wur%burg  1824 .“ 

„ Ueber  die  Haemophilie  oder  die  erbliche  An- 
lage %u  todtlichen  Blutungen.  Inaugurat- Ab- 
handlg.  v,  Dr.  Fried.  Hopff.  Wiirzbg . 1828“ 
Uberrimum  materiae  nostrae  fontem  habemus  in. 

;;C.  C.  Schmidt.  Jahrbiicher  d.  in  - u . ausland. 
gesamml . Medi%in.“ 

ubi  complures  non  injucundae  eaeque  accuratiores 
commentationes  inveniuntur. 

j;Casper’s  Wochenschr.  f.  d,  ges.  Heilkunde.  Feb. 
1833.  No.  7 , (Schmidt  Bd.  II.  p.  189.  1824.) 

„ Ibidem  1835.  No.  33 (Schmidt  Suppi.  Bd.  I. 
p.  231.  232.  1836.)“ 

Commemoratur  in  priori  familia  ex  oppidulo  Aschers- 
leben  auctore  Cramer,  in  altera  observationem  prae- 
stantem de  femina  haemorrhagica  invenimus , quae  vel 
minimo  vulnere  perniciosissimas  passa  est  haemorrha- 
gias,  quin  tamen  diathesis  illa  nimiis  menstruis  sese 
prodidisset.  Quod  quidem  exemplum  hujusmodi  unicum 
est.  Huic  modo  memorato  oppositum  exemplum  legitur 
in  ;,Horn’s  Archiv  1824.  Jul.  Dec.  p.  120“,  idemque  in 
familia  nostra  Kirchheimiensi. 

Tum  Dr.  Bicking  familiam  ex  oppieulo  Wanders- 
leben  in  vicinitate  Gothae  breviter  descripsit. 

„Hufeland‘s  Journal  1837.  St.  4.  (Schmidt.  Bd. 
XVII . p.  182.  1838 .) 

In 

„Wiirtemb.  Correspondenzblatt.  Bd.  V ♦ No.  19. u 
(Schmidt  Bd.  XIV.  p.  25.  1837.) 
ab  Escherich  Aschaffenburgensi  Haemorrhagieus  com- 
memoratur, in  quo  affinitas  cum  cyanosi  manifeste  pa- 
tuit. Foramen  ovale  cordis  non  plane  clausum  erat. 
Quo  quidem  in  loco  notandum  est,  arthriticos  dolores 
nunquam  in  eo  apparuisse,  quos  adhuc  ubique  obser- 
vavimus. 

In: 

„Allgem.  medizin.  Zeitung  1837.  No.  69 
(Schmidt  Bd.  XVII.  p.  181.  1838.) 
iterum  in  femina  nimia  menstrua  videmus,  quae  jam 
anno  aetatis  suae  octavo  in  ea  emerserunt. 

In  Helvetia  quoque  in  pago  Grisonia  familia  hae- 
morrhagicorum vixit.  Dr,  Tiiormann  de  ea  refert  in: 

„Schweizer  Zeitschrift  Bd.  II.  llft.  3“  (Schmidt 
Bd.  XVII.  p.  182.) 

Schoenlein  vero  in 

„Pathologia  et  therapia  Th.  II.  p.  54.  1839.“ 
materiam  nostram  satis  accurate  jam  tractat,  qui  qui- 
dem primus  ferri  candentis  applicationem  commendat^ 
quo  remedio  etiam  in  nostra  familia  magno  successu 
«si  sumus. 

Denique  observationem  habemus  in 

„Fricke  u.  Oppeniieim  Zeitschrift  f.  d.  ges.  Medi - 
%in.“  Bd.  XII.  Heft  3.  p.  404.  Hbg.  1840. 
in  quo  symptomata  morbi  liaematici  statim  post  partum 
patefacta  sunt.  Infans  sugillationibus  valde  laborabat 

et  paucis  diebus  post  animam  cum  sanguine,  pluribus 
e locis  prodeunte,  effudit. 

In  Britannia  tales  familiae  itidem  non  raro  existunt. 
Plura  in  commentariis  anglicis  exempla  descripta  sunt, 
quorum  haec  invenire  mihi  contigit.  In : 

„Medico  -chirurgical  transactions.  Vol.  VIII . p. 
224 . Lond . 1817“ 

auctore  Rien.  Blagden  relatum  invenimus,  medicos,  ut 
sanguinem  e cavo  dentis  prodeuntem  sisterent,  Caro- 
tidem in  puero  ligasse.  Facile  intelligi  potest,  cona- 
tum illud  periculosum  haud  contigisse;  infans  non  ita 
multo  post  diem  obiit,  sanguine  e novo  vulnere  se 
profundente. 

Theodor  Davis  in 

^Edinburgh  med.  and.  surgical  J ourn.  Apr.l825“ 
(Archiv  f.  med.  Erfahr.  1826.  Jan.-Juny  p.  560. 
Medizin.-chirurg.  Zeitung  1826.  Bd.  4.  p.  22.) 
Alexander  Murray 

..ibidem  Jaly  1826.  Vol.  XXVI . p.  33“ 
0’sborne  in 

„DublinJoarn.  of  medie.  Science  1835.  Mdrzp,  32“ 
(Hamb.  Magaz.  f.  ausi.  Lit.  v.  Julius  u.  Gerson. 
B.  XXX.  p.  131.) 

exempla  hujus  morbi  nobis  communicant.  Aliud  com- 
memoratum repperi  in 

„Medical  and  surgical  Journ.  No.  237.  p.  428.“ 
neque  tamen  in  ejus  notitiam  venire  potui. 

In  Franco- Gallia  familiae  haemorrhagicorum  haud 
frequentes  reperiuntur.  Andral  primus  eas  observavit, 
de  iisque  disputavit  in : 

v Annales  du  Cercie  medical.  1822 . July“ 
(Hamb.  Magaz,  f.  ausi.  Lit.  v.  Gerson  u.  Julius 
Bd.  V.  p.  166.) 

Tum  de  nostra  materia  Lafargue  tractatum  cum  mundo 
literario  communicavit.  Exemplum,  quod  describitur, 
accidit  in  Clinico  celeberrimi  Lisfranc.  Confer 
„ Journal  hebdomadaire  No,  34“ 

(Sch.midt  Jahrb,  1836  Bd.X.  p.51.  Hamb.Zeitschr. 
f.  d.  ges-  Med.  v.  Dieffenb.  Fricne  u.  Oppenh#  Bd. 
I.  p.  109.  1836.) 

In  parte  franco-  gallica  Helvetiae  in  vicinia  urbis 
Neocomi,  Du-Bois  in  familiam  incidit  de  eaque  dili- 
genter tractavit.  Proclivitas  ad  morbum  per  matrem 
in  Germania  natam  cum  liberis  communicata  esse  dici- 
tur. Quae  vero  se  nunquam  autea  in  familia  sua  hae- 
morrhagicos vidisse  affirmavit.  Confer 
vGazelle  medicale  de  Paris,  T,  VI.  p,  43. 1838“ 
Tandem  familia  in  Ars  sur  Meurthe  in  vicinia  ur- 
bis Nancy  versatur,  in  qua  itidem  haemorrhagici  in- 
veniuntur. Commemorationem  de  [illa  praeceptori  doc- 
tissimo amplissimo  Ciielius  debeo , cujus  tantummodo 
sub  auspiciis  hunc  tractatum  peragere  ausus  sum. 

Triginta  plus  exempla  in  hoc  libello  collegi,  quorum 
plurima  quidem  accuratissime  descripta  procul  dubio 
apud  Germanos  inveni.  In  Franco- Gallia  adhuc  hujus 
morbi  hereditarii  exempla  rarissima  reperiuntur. 

Quam  paucis  verbis  nunc  descripturus  sum  familiam 
abhinc  jam  quindecim  annis  in  Clinico  Ileidelbergensi 
observata  est.  Multa  sunt,  quae  in  illa  eminent,  nec 
dubito,  quin  accepta  sit  ejus  commemoratio.  — 


JMjrchheimii,  in  oppidulo  Badensi  prope  Heidelbergara 
sito,  familia  satis  frequens  habitat,  cujus  inter  mem- 
bra complures  numerantur  haemorrhagici.  Veri  hae- 
morrhagici tantum  viri  sunt , est  tamen  inter  eos  femi- 
na, quae  multis  rebus  proclivitatem  ad  illam  peculia- 
rem diathesin  prodit,  de  qua  quidem  postea  accuratius 
tractabimus.  Ut  vero  clariorem  de  singulis  familiae 
hujus  commiserandae  membris  prospectum  percipiamus, 
haud  ineptum  esse  puto,  totum  stemma  paucis  hic  ab- 


solvere. 

Peter  Mampel  cum  Catharxna  M.  e gente  Andre- 
sia  liberos  undecim  procreavit,  e quibus  commemora- 
tione digni  sunt  hi: 

Michael.  % Catharina. 

Elisabetha*  Adam.  # 

Petrus.  # David. 

Elisabetha  M.  anno  aetatis  undevicesimo  Deitschio 


nupsit,  et  cum  eo  liberos  duodecim  procreavit; 


Catharinam. 
Petrum.  ^ 
Barbaram* 
Georgum.  # 
Christophorum. 
Stephanum  I. 


Philippum  Jacobum 
Carolum.  # 
Ephrosynam. 
Mariam. 

Stephanum  II. 
Lisettam. 


Haemorrhagicos,  ut  magis  perspiciantur,  asteriscis  notavi. 

Catharina  M.  quoque  undeviginti  annos  nata 
Wendelingio  nupsit,  et  cum  eo  liberos  novem  pro- 
creavit : 


Anno  millesimo  octingentesimo  vicesimo  sexto  pri- 
mum PeterM.  cum  filio  suo  Mich.eli  in  nosocomium  in- 
gressus est,  ut  medicorum  consilium  cognosceret  in  cu- 
randis non  minus  illis  sugillationibus,  quam  vehemen- 
tissimis  doloribus  rheumaticis.  Diligentius  quum  de 
morbo  ex  illo  quaereremus,  pater  nobis  diathesin,  de 
qua  agitur,  primum  in  liberis  suis  apparuisse  narravit, 
prius  vero  numquam  neque  in  ipsius,  neque  in  uxoris 
familia  hujusmodi  haemorrhagiam  accidisse,  quantum 
saltem  majorum  suorum  ordinem  in  memoriam  sibi  re- 
vocare possint.  — 

Ex  iisdem  parentibus  nati  fratres  et  sorores  habitu 
forti  ac  valido  semper  optima  valetudine  fruebantur, 
neque  unquam  se  arthritide  atTectos  esse  conquesti 
sunt.  In  filio  Miciiajel  jam  supra  memorato  nono  ae- 
tatis suae  mense  subito  mira  illa  symtomata  apparue- 
runt, quae  haemorrhagicum  illum  denotaverunt.  Inde 
ab  illo  tempore  petechiis  illis  majoribusque  sugillatio- 
nibus laboravit,  quae  variis  in  corporis  locis,  praeser- 
tim vero  in  brachio  et  femore  nulla  causa  externa  ex- 
istente,  plerumque  per  noctem  apparuerunt,  ita  quidem, 
ut  mater  saepius  illum  vespertino  tempore  nullum  ha- 
rum  macularum  vestigium  in  eo  animadvertens  in  lec- 
tum imponeret,  postero  vero  mane  illas  numerosissimas 


Philippum. 
Petrum.  ^ 
Margaretham. 
Christianam. 


Catiiarinam. 

Jo  ANNEM. 

Christophorum.  # 
Jacobum.  # 


Elisabetham. 


15 


inveniret.  Ter  quoque  epistaxis,  quae  in  eo,  sicuti  in 
omnibus  fere  haemorrhagicis,  qui  adhuc  enotescebant, 
sponte  nascuntur,  ita  vehemens  fuit,  ut  eum  ad  sum- 
mum debilitatum  parentes  mortuum  putarent,  Alio  tem- 
pore sanguis  illi  ita  vehementer  e gingiva  idem  sponte 
profluit,  ut  sisti  non  posset,  puerque  ad  statum  jam 
descriptum  perveniret.  E minimo  quovis  vulnere  san- 
guinis profluvium  ita  vehementer  erupit  ut  plura  man- 
tilia, in  quibus  manus  vulnerata  involvebatur,  brevissi- 
mo tempore  sanguine  penetrarentur. 

Anno  aetatis  suae  octavo  primum  quae  haemorrha- 
gicum saepissime  designant  vestigia  rheumatismi  et 
arthritidis  sensit.  In  minima  frigoris  injuria  arrepto 
tumores  articulorum  praesertim  in  genu  apparuerunt, 
qui  nullo  certo  ordine  vagi  hic  illic  sedem  ceperunt. 
Qui  quidem  dolores  nunquam  plane  evanescebant  tem- 
pore vero  autumnali  ac  verno  multo  vehementius  in- 
gravescere solebant,  haemorrhagia  vero  vel  sponte  or- 
ta , vel  parva  vulneratione  fortuita  adducta  statim  re- 
mittebant. Anni  temporibus  supra  commemoratis  pro- 
clivitas ad  haemorrhagias  maxime  praevaluit.  Miran-? 
dum  tamen , quam  celeriter  ille  e talibus  haemorrhagiis 
periculosissimis  vires  suas  recuperaverit,  plerumque 
enim  post  octo  vel  decem  dies  illae  ita  restitutae  erant, 
ut  negotia  sua  recipere  posset. 

Valetudo  pueri  vulgo  bona  quidem  erat  corporisque 
functiones  pulchre  processerunt.  Decem  hebdomadas, 
anteaquam  primo  in  nosocomium  nostrum  pervenit, 
uxorem  duxerat.  Tum  vero  viginti  septem  annos  na- 
tus erat,  valetudine  incommoda  esse  videbatur,  forma 
parum  firma,  capillis  subfuscis,  oculis  claris,  subcanis, 

colorque  cutis  faciei,  quem  pallidum  saepius  autores 
in  haemorrhagicis  se  invenisse  narrant,  venisque  per- 
lucentibus praeditum,  fuscior  erat.  Causa,  ob  quam 
consilium  in  Clinico  peteret,  tumor  oedematodes  manus 
et  antibrachii  fuit,  simul  alii  tumores  a cubitu  usque 
ad  humerum  procurrebant,  sanguine  extra  vasato  effecti. 
Cutis  in  iis  colore  fuit  flavo -viridi.  Aegrotus  causam 
ejus  denotare  non  potuit:  per  noctem  enim  ortus  erat. 
Remediis  discutientibus  adhibitis , brachioque  fascia 
orbiculata  (Zirkelbinde)  involuto,  tumores  sugillatio- 
nesque paullo  post  evanuerunt.  Tum  quoque  aegroto 
usus  remediorum  tonicorum  cum  acidis  commendatus 
est  corporisque  lavationes  frigidae. 

Aegrotus  tum  subinde  in  nosocomiam  pervenit, 
semperque  se  bona  valetudine  utentem  professus  est. 
Nunc  vero  annum  quadragesimum  secundum  implevit, 
bonaque  utitur  valetudine , artemque  suam  ephippia- 
riain  tractare  potest,  Sermonibus  delectat,  magnam- 
que  animi  alacritatem  ingeniique  acumen  in  illis  pro- 
dit, qua  re  auctoritatem  sibi  quamdam  inter  notos  et 
amicos  conciliavit,  praeterea  ad  omnes,  quae  manu 
fiunt,  artes  calliditate  praeditus  est.  Jam  supra  nar- 
ravimus eum  abhinc  quattuordecim  annos  uxorem  dux- 
isse. Cum  illa  vero  quinque  liberos  procreavit,  (pue- 
ros duos,  puellas  tres)  qui  omnes  quidem  bona  ac  forti 
valetudine  fruentes  minime  in  diathesi  haemorrhagica 
inclinant. 

Memoratu  dignum  peculiarem  illam  diathesin  aeta- 
te quum  provehitur,  magis  magisque  in  eo  evanescere. 
Anno  aetatis  suae  tricesimo  septimo  hirudines  in  locos, 
qui  dolores  ei  commovebant,  nullo  gravioris  haemor- 

rhagiae  timore,  imponere  potuit.  Vulnera  illa  tam  ce- 
leriter, quam  et  in  ceteris  hominibus,  consanescebant 
Doiendura  sane  eodem  gradu  arthritidem  invaluisse, 
quo  dialhesis  haemorrhagica  evanuerit.  Dextrum  ejus 
brachium  praesertim  illo  malo  correptum  et  adhuc  valde 
contractum  invenitur,  qua  tamen  re  in  opificiis  suis,  ut 
ipse  enuntiavit,  non  perturbatur.  Abhinc  annos  tres 
ad  mala  ejus  numerosa  et  haemorrhoides  accesserunt, 
quae  tamen  arthritidem  ei  multum  levabant.  Interdum 
quum  haemorrhagiae  sponte  in  ore  nascuntur,  haud 
magni  ab  illo  aestimantur,  non  raro  et  quotidie  illae  e 
gingiva  proveniunt.  Incipiunt  vero  , quum  continuo 
loquitur,  brevique  postquam  quietus  consistit,  cessant. 
Color  sanguinis  haud  peculiaris  est.  Quum  vero  hae- 
morrhagiae illae  forte  vehementiores  fiunt , sufficit 
stuppae  penicillum  loco,  e quo  sanguis  profluit,  adpri- 
mere.  Quo  quidem  remedio  nunquam  inefficaciter  usus 
est,  semper  sanguinis  profluvium  stetit.  Aegrotus 
noster,  ut  supra  narravimus,  inde  a nono  aetatis  suae 
mense  diathesin  illam  primum  prodidit.  Mater  ejus, 
mulier  hilaris  ac  garrula,  pro  certo  haec  mihi  commu- 
nicavit: 

Puer  primo  tempore  optima  fruebatur  valetudine , 
forma  et  habitu  strenuus  atque  integer,  neque  unquam 
morbo  aliquo  afficiebatur.  Ipsa  infanti  mainmam  prae- 
buit. Tunc  vero  temporis  bellum  patriae  illatum  hunc 
in  locum  transferebatur,  militesque  complures  in  prae- 
sidiis apud  eos  erant.  Domo  quondam  quum  longius 
procederet,  miles  quidam  eam  aggrediebatur , ei  vim 
afferre  ejusque  pudicitiam  violare  studebat.  Vix  et  ae- 
gre periculum  effugit  et  domi  in  tutum  recessit.  Qua 

re  adeo  commota  ac  perterrita  fuit,  ut  statim  anima 
relinqueretur.  Postea  e syncope  excitata,  re  illa  ta- 
men maxime  affecta  puero  Micilel  mammam  praebuit. 
Inde  ab  illo  ipso  tempore  puer  colorem  hilarem  amisit 
tumque  primo  peculiares  illae  in  cute  maculae  per  noc- 
tem ortae  inveniebantur.  Brevi  post  idem  sponte  et  e 
minima  qualibet  vulneratione  tantam  sanguinis  copiam 
effudit,  ut  de  vita  ejus  saepe  metuerent  parentes. 

Mater  ipsa  haec  mihi  narravit  atque  pro  certo 
affirmabat,  ab  eo  ipso  momento  symptomata  haematici 
morbi  in  eo  apparuisse.  Quae  quidem  relatio  quatenus 
et  an  omnino  consideratione  digna  sit,  id  viris  doctio- 
ribus et  rei  peritioribus  discernendum  concedo,  com- 
memorationem tamen  facti  haud  negligendam  putavi. 
Exemplum  illud  unicum  fuerit,  in  quo  causam  afferre 
liceret,  in  omnibus  vero  adhuc  notis,  quae  diligentissi- 
me comparavi,  nil  simile  invenitur.  — Mich^el  ille  tres 
habet  fratres  Petrum,  Adamum  et  Davidem,  quorum 
primus  epistaxi  mortuus  est  $ Davides  vero  bona  vale- 
tudine fruitur,  corporeque  et  sano  et  valido  utitur. 

Adamus  multis  ante  annis,  quum  truncum  arboris 
supersilire  vellet,  pede  truncum  offendente,  retro  in 
humum  praecipitatus  est.  Quod  die  Lunae  accidit.  Qui 
quidem  statim  de  satis  vehementibus  doloribus  non  mi- 
nus dorsi  quam  artuum  conquestus  est,  sed  die  Jovis 
tantum  tempore  matutino  vehementissimi  facti  sunt. 
Significavit  eos  in  pectore  sedem  habere  eumque  esse 
sibi  sensum,  quasi  vase  ibi  discerpto.  In  dextro  pec- 
tore atque  humero  tumores  reperti  sunt  vehementesque 
ecchymoses  sanguineae,  qui  loci,  quum  comprimeren- 
tur, non  paucos  aegroto  dolores  movebant.  Simul 

crebro  sitis  atque  vomitus  sese  ostendit.  Quae  mala, 
licet  quodcunque  remedium  in  usum  vocaretur,  sine 
ulla  remissione  continuarunt,  ita  ut  jam  die  Saturni 
tempore  matutino  aegrotus  animam  exhalaverit. 

Die  Lunae  insequente  sectio  corporis  mortui  insti- 
tuta est:  in  complurimis  locis  corporis  maculae  caeru- 
leae repertae  sunt,  vehementibus  sugillationibus  ad- 
ductae. Quae  maximae  fuerunt  sub  scapula  atque  ex- 
inde per  totum  pectus  permanarunt.  Cute  ablata  in- 
gens sanguinis  coacervatio  in  tela  cellulosa  reperta 
est,  idque  tantum  in  modum,  ut  omnino  fere  sanguine 
atro  atque  coagulato  deducta  esset,  idem  intra  atque 
sub  musculis.  Praeter  haec  vero  in  toto  corpore  ma- 
xima sanguinis  solitudo  observata  est  ita  prorsus,  ut 
alias  in  amissionibus  sanguinis  lit.  Et  sane  fuit  haec 
amissio,  in  qua  tamen  id  observatione  dignissimum, 
quod  aegrotus  ne  minimam  quidem  guttam  ex  quocun- 
que vulnere  amiserit,  sed  tota  sanguinis  copia  in  telam 
cellulosam  sese  elfuderit,  quae  erat  inter  musculos  at- 
que sub  cute.  Quae  res  minime  negligenda  mihi  vide- 
tur , certe  alibi  in  iis  saltem  familiis  haemorrhagicorum, 
quae  adhuc  innotuerunt,  non  reperitur.  Merito  autem 
et  jure  hanc  amissionem  sanguinis  subcutaneam  appel- 
landam esse  censeo.  Praeterea,  quae  jam  relata  sunt, 
pulmonum  quoque  obductio  sanguinisque  elfusio  in  ip- 
sum parenchyma  inventa  est.  In  hoc  quoque  homine 
inde  a primis  annis  semper  arthritis  observata  est,  in 
articulo  laevi  genu  etiam  ankylosis  sese  efformaverat. 
Vasa  sanguifera,  quod  quidem  ad  firmitatem  atque 
porositatem  attinet,  quantum  equidem  comperire  pote- 
ram, legitimum  statum  habebant. 

/Sororum  septem  Micilelis  duae  tantum  adhuc  vi- 
vunt, In  mortuis  nunquam  diathesis  illa  observata  est. 
Priores  Elisabetha  et  Catharina  observatione  dignis- 
simae sunt : in  earum  liberis  iterum  haemorrhagicos  re- 
perimus,  qui  tamen  ad  matrum  instar  maxime  differunt 
et  habitu  et  corporis  constitutione  et  animi  indole. 

Elisabetha,  Deitschio  nupta,  quadraginta  annos 
nata,  forma  exigua  tamen  forti  ac  compacta  est,  capil- 
lis nigris,  oculis  griseis  5 color  cutis  faciei  fuscior, 
constitutio  atrabilaris,  ingenium  phlegmaticum.  Agita- 
tio motusque  corporis  tarda  ac  torpida,  ad  sermonem 
incitare  morosam  aegre  potui,  ut  ad  ea,  quae  ex  ipsa 
quaesita  erant,  plane  et  accurate  responderet.  Morbis 
peculiaribus  numquam  laborabat , neque  unquam  in  illa 
diatheseos  nostrae  haemorrhagicae  symptomata  obser- 
vabantur. Menstrua  anno  jam  decimo  quarto  apparue- 
runt, quae  tamen  numquam  neque  vehementiora  fue- 
runt neque  solito  longius  permanserunt.  Maritus  ea- 
dem praeditus  est  natura,  imo  torpidiore  ac  tardiore, 
quocum  duodecim  liberos  jam  supra  memoratos  pro- 
creavit. Duo  tantum  sunt  inter  pueros,  qui  quidem  di- 
atheseos haemorrhagicae  signa  numquam  prodiderunt. 
Sed  antea  Petri  Mampkl  , ut  natu  minoris  filiae  ine- 
moratio  fiat,  relinquitur. 

Catharina,  uxor  Wendelingii,  triginta  annos  nata 
sorori  natu  majori  quam  maxime  hac  in  re  opposita  est. 
Sermone  jucunda  atque  hilaris , cuivis  homini  grata  et 
officiosa,  ingenio  alacri,  acute,  celeriter  atque  aperte 
respondebat  ad  ea  , quae  interrogaveram.  Ceterum 
animus  simplex  est,  erga  liberos  materni  amoris  pie- 
tate excellit.  Et  haec  femina  semper  bona  fruebatur 

valetudine  functionesque  corporis  pulchre  processerunt, 
concoctio  facilis , appetitus  integer,  exoneratione  alvi 
utebatur  legitima.  Forma  gracilis,  color  cutis  minus 
fuscus,  quam  in  sorore  Elisabetha,  coma  flava,  oculi 
caesii,  ungues  legitimi  neque  in  cute  venae  conspiciun- 
tur translucentes.  Arthritide  vel  rheumatismo  num- 
quam  laboravit.  Exiguis  e vulnerationibus  sanguinis 
majorem  copiam  non  effudit  quam  alii  homines,  neque 
unquam  sponte  oriebatur  haemorrhagia  e naribus  vel  e 
gingiva,  nec  peculiares  in  illa  apparebant  sugillationes. 
Attamen  quamvis  parvam  ad  diathesin  haemorrhagicam 
proclivitatem  prodit,  Sicuti  soror  et  illa  anno  quarto 
decimo  primum  menstrua  habebat.  Atque  initio  quidem 
nec  modum  nec  tempus  excedebant,  postea  vero  ea- 
dem vehementissima  per  hebdomadem  continuam  per- 
manebant, qua  re  facile  fingi  potest,  quantum  mulier 
debilitata  fuerit  5 imo  interdum  in  lecto  permanere  co- 
acta erat.  Rarissimum  et  illud  alterum  in  hac  femina, 
quod  apud  nullam  haemorrhagicorum  familiam  adhuc 
inveni,  Catharinam  Wendeling  utrum  gravidam  nec 
ne  scmper  menstrua  sua  legitima  habuisse.  Interroganti 
mihi,  an  fortasse  abortum  quondam  fecerit,  partum  sese 
semper  legitimum  tempus  pertulisse  eumque  facile  ac 
celeriter  edidisse  respondebat,  neque  unquam  sangui- 
nis profluvium  nimium  passam  esse. 

Coniugi  peperit  Catharina  novem  liberos  (quinque 
pueros  et  quattuor  puellas.).  E puerorum  numero  unus 
tantum  natu  maximus  excipitur , omnes  vero , qui  res- 
tant, morbo  haematico  laborant,  et  quidem  multo  ma- 
jorem in  modum , quam  pueri  Elisabethjs  Deitsch. 
Matris  instar  constitutio  eorum  magis  arteriosa  et  ha*- 

bi(u  externo  valde  differunt  a consobrinis,  qui  pro 
parte  virili  diathesin  hereditate  a matre  traditam  ac- 
ceperunt. 

Non  alienum  mihi  a proposito  meo  videtur  quaedam 
hic  uberius  de  mulierum  harum  liberis  exponere.  Qui 
quidem,  quamvis  ex  una  eademque  familia  orti,  mirum 
in  modum  inter  se  differunt 5 omnes  vero  plus  minusve 
matres  referunt.  Partus  in  omnibus  celeriter  atque 
sine  ulla  mora  absolvebatur;  inde  a primo  tempore  di- 
athesis  haemorrhagica  hereditate  acquisita  in  iis  ap- 
parebat, subitoque  per  noctem  in  variis  corporis  locis 
praesertim  eo,  in  quem  incumbebant,  caeruleae  macu- 
lae inveniebantur,  quae  post  aliquot  tempus  virides 
tum  vero,  quum  evanescere  coepissent,  luridae  et  sub- 
rubicundae fiebant.  Talem  sugillationem  si  tetigeris, 
duritiem  quamdam  senseris.  Magnitudine  inter  se  ma- 
xime differunt,  cum  earum  diameter  modo  duas,  modo 
quattuor,  modo  sex  lineas  habeat  vel  paullo  plures, 
neque  raro  accidit,  ut  omne  latus  membrorum  ab  illis 
occuparetur.  Tum  vero  semper  rigor  quidam  ac  debi- 
litas eas  comitatur.  Quattuor  vel  quinque  diebus  eva- 
nescunt recens  ortis  locum  dantes.  Tempore  verno 
atque  autumnali  frequentissimae  inveniuntur,  quo  qui- 
dem tempore  et  haemorrhagiae  sponte  nasci  solent. 
In  omnibus  pueris,  excepto  natu  majore,  prodromi  qui- 
dam ipsius  morbi  initio  antecedunt,  conqueruntur  au- 
tem tum  temporis  de  cephalalgia  articulorumque  dolo- 
ribus auctis;  facies  et  forma  validissima,  habitus  ala- 
cer. Genas  rubore  suffusas  ostendunt.  Tum  subito 
sanguinis  profluvium  sponte  oritur,  nisi  illud  vulnere 
fortuito  compensetur,  plurimum  e naribus  emanans  et 

quidem  quovis  tempore  ab  una  tantum  parte.  Sangui- 
nem vi  profusam  mater  aqua  glaciali  intra  trium  quat- 
tuorve  horarum  spatium  vulgo  sistit  ; non  ita  mul- 
to post  denuo  profluvium  incipit  et  aequis  intervallis 
tali  modo  vel  per  sex  dies  procedit,  donec  pueri  fere 
exsangues  in  lecto  jaceant.  Facies  eorum  ad  summum 
pallet,  syncope  syncopen  sequitur,  praesertim  quum 
sese  levare  studeant.  Quum  usque  ad  hunc  locum 
processerunt  scilicet  sanguinis  copia  ad  minimup  re- 
ducta est,  epistaxis  sponte  sistitur.  Per  biduum  libe- 
rorum alvus  colore  piceo  constat.  Tum  vero  pueri  ce- 
lerius vires  recuperant;  dolores  arthritici,  qui  in  om- 
nibus circa  annum  aetatis  quartum  vel  quintum  ince- 
perunt, talibus  haemorrhagiis  egregie  diminuuntur. 
Dentitio  molestiam  nulli  puerorum  exhibuit  morbisque 
infantum  sic  dictis  omnino  non,  aut  quam  minime  la- 
borabant; appetitus,  concoctio,  alvi  dejectio  legitima 
erant.  Ingenio  haud  excellebant,  habitusque  eorum 
externus  majorem  segnitiem  ac  torpiditatem  prodidit. 
Plus  minusve  apud  omnes  temperamentum  phlegmati- 
cum ac  constitutio  atrabilaris  praevaluit.  Si  discesseris 
a Petro,  eorum  forma  satis  fortis  ac  compacta  est,  co- 
lor cutis  fuscior;  coma  et  oculi  fusci,  nec  in  iis  venae 
translucentes  conspiciuntur.  Maxime  arthritidi  subjecti 
erant.  Minima  frigoris  injuria  vel  tempore  h umido  do- 
lores ingravescunt  ingressumque  eorum,  cum  maxime 
in  genu  tumores  arthritici  inveniantur , tardum  ac  clau- 
dicantem efficiunt. 

Uxor  Deitschii  Elisabetha  nunc  temporis  quadra- 
ginta annos  nata  in  matrimonio  annorum  viginti  unius 
duodecim  procreavit  liberos,  e quibus  sex  tantum  ad- 

huc  vivunt.  Singuli  secundum  ordinem  aetatis  liberi 
hi  sunt: 

Catharina  D.,  nunc  viginti  annos  nata,  puella  rus- 
tica, satis  fortis  sanguineque  abundans,  coma  nigerri- 
ma, oculis  fuscis,  colore  cutis  fusciore,  nullo  morbo  la- 
boravit nec  diathesin  haemorrhagicam  unquam  prodidit. 
Menstrua  ut  in  matre  et  matertera  anno  quarto  deci- 
mo aetatis  suae  primum  emulgebant,  neque  unquam 
nimia,  fuerunt. 

Petrus,  annos  undeviginti  natus,  morbo  haematico 
laborat,  corporis  statura  mediocri,  quamvis  forma  im- 
becilliore tamen  bona  valetudine  fruitur,  si  discesseris 
a diathesi  illa  haemorrhagica  atque  arthritica.  Arthri- 
tis vero  in  illo  ad  summum  pervenit,  ubique  in  articu- 
lis tumores  inveniuntur,  quae  saepius  tantos  movent 
dolores,  ut  aegrotus  membris  uti  nequeat.  Artem  ephip- 
piariam  didicit,  quem  tamen  quaestum  nunquam  continuo 
sed  per  intervalla  tantum  exercere  potest.  Saepius  in 
Clinicum  Heidelbergense  pervenit,  ut  consiliis  medico- 
rum uteretur.  Fomentationes  e liquore  Mindereri  aqua 
diluto  egregie  dolores  ei  leniebant.  Nunc  jam  diathe- 
sis  haemorrhagica  in  eo  maxime  diminuitur.  Nuper 
cura  eum  postremo  viderem,  sejam  pluries  hirudines 
sibi  imposuisse  narravit,  nullo  majore  e vulneribus 
procedente  sanguinis  copia,  si  modo  locus  forti  compres- 
sione aptus  sit.  Eodem  modo  et  epistaxi  rarissime 
corripitur.  Prima  ejus  aetate  omnia  haematici  morbi 
symptomata  sese  ostendebant,  haemorrhagiae  et  sponte 
et  vulnere  ortae  tam  vehementes  profundebantur  ut 
saepissime  mors  ei  immineret. 

Barbara  paullo  post  partura  diem  obiit. 

Georg,  idem  haemorrhagicus,  nunc  duodecim  an- 
nos natus  arthritide  valde  laborat  Paullo  anteaquam 
haec  scribebam  e naribus  sanguinem  effundere  coepit. 
Natrum  sulfuricum,  Ottone  suasore,  ei  proposui,  quod 
magnam  mihi  vira  habere  videtur , epistaxis  enim  brevi 
evanuit. 

Christophorus  anno  aetatis  sexto  mortuus,  idem 
haemorrhagicus  doloribus  arthriticis  maxime  cruciabatur. 
Balnea  tumores  ei  leniebant,  sed  anno  proximo  e ma- 
tris narratione  convulsionibus  vitam  edidit. 

Stephanum  anno  undecimo  anima  reliquit.  Non 
erat  ille  haemorrhagicus  sed  saepius  palpitatione  cor- 
dis vexatus  esse  dicitur.  Febrem  scarlatinosam  bene 
tulit,  eam  vero  lapsus  pilorum  sequebatur,  qui  non- 
nisi anno  post  cessaret. 

Philippus  Jacobus  idem  haemorrhagica  diathesi  la- 
boravit ; postquam  per  hebdomadem  e faucibus  sangui- 
nem effuderat,  obiit.  In  collo  durum  euraque  magnum 
tumorem  habuisse  dicitur,  qui  in  sectione  e sanguine 
coagulato  constantem  sese  praebuit. 

Carolus  hebdomade  undecima  post  partum  mor- 
tuus est.  Sugillationes  apud  eum  frequentissimae  jam- 
jam  apparuerunt. 

Ephrosyne  et  soror  Maria  bona  valetudine  fruun- 
tur.  Prior  octo  annos,  altera  quattuor  nata  est;  utra- 
que adhuc  vivit. 

Stephanus  II.  ad  fratris  ejusdem  nominis  instar 
morbo  nostro  haud  laborat.  Habitu  et  forma  valida 


1)  Medie,  repository.  Newyork  1803.  Vol.  VI. 

praeditus  a fratribus  maxime  differt.  Coma  ejus  flava, 
oculi  caesii  sunt  et  cutis  faciei  pallescens  ac  tenera. 

Lisetta  tandem  paullo  post  partum  diem  obiit. 

Catharina  Wendeling  conjugi  decem  annos  nupta 
novem  liberos  procreavit  (quinque  pueros,  quattuor 
puellas.),  qui  quam  maxime  differunt  a liberis  Elisa- 
betiiae  modo  memoratis.  Omnes  vero  , filio  natu  ma- 
jore excepto,  plus  minusve  flavicomi,  cutem  tenuem  al- 
bentem , oculos  magnos  atque  lucidos  obtutu  alacri 
praeditos  habent.  Eorum  natura  in  quavis  re  naturae 
matris  respondet : alacres  ingenio , vividi , garruli  in 
cujusvis  amorem  sese  insinuare  student,  neque  tamen 
non  facillime  excitantur  et  irritantur.  Quod  quidem  in 
puero  natu  minimo,  quamquam  parvus  sit,  prae  omni- 
bus observatur ; pluries  ira  exacerbatum  in  sorores  ve- 
hementissime irruentem,  ac  nisi  ad  nutum  ejus  et  vo- 
luntatem omnia  fierent,  furore  clamitantem  videbam. 
In  omnibus  partus  facillime  et  sine  ulla  mora  absolve- 
batur, dentitio  illis  molestias  non  exhibuit,  corporisque 
functiones  pulchre  processerunt  5 eorum  constitutio  ma- 
gis ad  arteriosam  inclinat.  Si  in  illis  haemorrhagiae 
oriuntur  vehementissimae  fieri  solent,  remediisque  styp- 
ticis fortissimis  resistunt.  Ferrum  solum  candens  sae- 
pissime utilitatem  iis  praebuit. 

Puer  natu  maximus  Philippus  nunc  decem  habet 
annos,  neque  unquam  ulla  in  eo  indicia  et  vestigia 
diatheseos  haemorrhagicae  exstabant.  Habitu  utitur 
forti  ac  valido  neque  ut  fratres  et  sorores  flavicomus, 
cute  tenue  albente  praeditus  est,  sed  fusci  sunt  ejus 
capilli  atque  etiam  color  cutis  fuscior.  Anteaquain  ma- 
ter conjugi  nupta  fuerit,  ille  natus  esse  dicitur. 

Puer  secundus  Petrus  die  tertio  post  partum  mor- 
tuus est.  An  diathesis  nostra  in  illo  jam  patefacta  fu- 
erit, haud  comperire  potui.  Jam  ante  annos  novem 
accidit. 

Sequuntur  tres  filiae  Christiana  , Margaretha  , 
Catharina,  quarum  prima  primo  aetatis  anno  obiit,  al- 
tera quattuor , tertia  vero  tres  annos  natae  optima  va- 
letudine fr uantar.  Joannes  per  undecim  tantum  dies 
vitam  quasi  delibavit,  tamen  in  eo  parentes  saepissime 
sugillationes  caeruleas  sese  percepisse  dicunt. 

Christophorus,  idem  haemorrhagicus,  per  biennium 
tantum  vivebat;  ex  angina  membranacea  mortuus  est. 

Jacobus  nunc  temporis  duos  annos  natus  prae  om- 
nibus haemorrhagicam  prae  se  fert  diathesin.  Forma 
tenui  ac  gracili,  flavicomus,  pilis  singulis  tenuissimis, 
oculis  caesiis  ac  fulgentibus,  cute  albente  ac  molli, 
venis  tamen  non  translucentibus.  Quum  diutius  hae- 
morrhagiae non  ortae  essent,  genae  rubore  fusciore 
suffundebantur.  Corporis  organa  valida  sunt,  venter 
solito  pautlo  magis  inflatus  invenitur.  Infans  magnum 
ostendit  vigorem,  jaraque  hoc  tempore  videre  licet, 
quanto  ceteros  ingenii  alacritate  superet.  Ludentis  nisi 
voluntati  parent  sorores,  vehementissime  irascitur,  ni- 
hilominus tamen  hilaris  ac  blandus  in  cujusvis  amorem 
libenter  sese  insinuare  studet.  Decem  ante  menses  in 
Clinico  chirurgico  auxilium  ejus  causa  mater  petebat. 
Die  septimo  mensis  Aprilis  subito  nulla  alia  causa  vel 
vulnere  fortuito  antecedente,  parvus  locus  in  frenulo 
labii  superioris  non  major  acu  puncto  sanguinem  effun- 
dere incepit.  Parvis  intervallis  exceptis  eruor,  atta- 
men cursu  exiguo,  continuo  fluebat,  stillando  (Sickern) 

haud  dissimile.  Die  demum  tertio  decimo  mater  cum 
infanti  in  nosocomium  pervenit  5 facie  pallida  atque 
paene  exsangui  puerulus  apparebat,  nec  nisi  aegre 
corpus  movere  potuit,  tamen  acrius  clamitabat.  A pa- 
rentibus quum  jam  fomentationes  glaciales  domi  impo- 
sitae essent,  pulverem  stypticum  ex  alumine,  Colopho- 
nio et  gumini  mimosae  loco  sanguinem  effundenti  con- 
spergebamus, sed  male  successit  conatus,  dimidiam 
enim  post  horam  haemorrhagia  iterum  incepit.  Ferrum 
candens  quum  semper  hisce  in  rebus  prosperum  even- 
tura habuisset,  locus  ferro  adurebatur,  quo  facto  hae- 
morrhagia statim  sistebatur.  Abhinc  horas  circiter 
quinque,  tempore  postmeridiano,  puerum  Ivirchheiinii 
visebam,  ut  si  necesse  fuerit  iterum  ferrum  candens 
adhiberem.  Quum  jam  per  horam  continuam  sanguis 
denuo  flueret,  statim  labium  adurebam , itaque  haemor- 
rhagiam sistebam.  Usque  ad  meridiem  diei  quarti 
decimi  crusta  vulnus  clausum  tenebat,  tum  vero  con- 
tinuo sugendo  puer  eam  relaxaverat,  pristinamque  hae- 
morrhagiam hoc  modo  rursus  revocaverat.  Parentes, 
quum  in  illa  sistenda  se  ipsos  successuros  esse  per 
aliquod  tempus  speravissent,  sanguinis  profluvio  per 
noctem  magis  magisque  aucto,  die  quinto  decimo  ite- 
rum Heidelbergam  nuntium  miserunt.  Duobus  collegis 
comitantibus,  statim  Kirchheimium  vehebar,  quo  loco 
infantem  corporis  mortui  instar  inveniebamus;  pallor  ad 
summum  pervenerat,  labia  subcaerulea,  cutis  frigida, 
pulsus  non  amplius  sentiri  poterat,  syncope  syncopen 
sequebatur.  Licet  tantam  sanguinis  jacturam  passus 
esset  puer,  tamen  sanguis  quamvis  aquosus  ac  ru- 
bescens tantum  optime  coagulabat:  ante  omnia  vero 

crusta  mihi  a vulnere  amovenda  erat,  priusquam  ad 
locum  ipsum,  e quo  sanguis  effundebatur,  pervenire 
possem.  Tertio  tempore  ferrum  candens  idque  gravi- 
ter adhibebam,  quo  facio  haemorrhagia  sistebatur,  at- 
que satis  opportune  non  rediit.  Priusquam  infantem 
relinquerem  decoctum  Chinae  cum  elixirio  acido  Halleri 
ei  proponebam;  die  proximo  melius  sese  habebat,  cibi- 
que jam  appetentiam  prodidit.  Die  secundo  mensis 
Maii  infans  adhuc  debilis  quidem  erat,  tamen  quodvis 
vitae  periculum  effugerat. 

Filia  denique  natu  minima  Elisabetha  nunc  tem- 
poris novem  menses  nata  minus  commoda  valetudine 
utitur,  atrophiaque  infantum  laborare  mihi  videtur. 


lf Morbus  haenialicus  tain  distincta,  quam  peculiaria 
prae  se  fert  symptomata,  ut  jure  meritoque  morbum 
sui  generis  designare  possimus.  Sunt  tamen  autores, 
qui  eum  cyanoseds  tantum  graviorem  speciem  vel 
certe  ejus  arcta  conjunctione  teneri 1  2 3)  affirment.  Quae 
sententia  unico  illo  exemplo  quod  ab  Escherichio  doc- 
tore  descriptum  invenimus  s),  defenditur,  in  quo  fora- 
men ovale  cordis  non  clausum  fuisse  narratur.  Omnia 
vero  quae  supersunt  symptomata,  praesertim  color  cu- 
tis caeruleus,  corporis  extremitates  superiores  longis- 
simae, calor  vitalis  diminutus  apud  haemorrhagicos  ad- 
huc non  inveniebantur. 

Difficillimum  sane,  quae  omnibus  haemorrhagicis 
apta  sit,  imaginem  ad  verum  pictam  effingere.  Maxime, 
quae  de  habitu  externo , de  constitutione ; de  moribus, 
de  ingenio  narrantur,  inter  se  differunt.  A nonnullis 
cutis  colorem  albentem  ac  mollem,  per  quam  venae 
transi ucerent,  simul  comam  pulcram  et  fuscam  eos 


1)  Reil’s  u.  Autenrieths  Archiv.  Bd.  X.  p.  266. 

2)  Sciionlein  allg.  u.  spec.  Path.  u.  Therap.  1839.  Th.  II.  p.  54. 

3)  WUrtemb,  Correspondenzblalt.  Bd.  V.  No.  19. 

habere  narratur  J)$  Consbruch  oculis  peculiarem  in  mo- 
dum fulgentibus  praeditos  esse  affirmat  constitutione- 
que  atrabilari1  2),  Otto  corporis  formam  fortem  et  vali- 
dam praedicat3),  uterque  Buel  4 *)  contrarium  refert: 
haemorrhagicos  suos  facie  pallidos  corporisque  statura 
debili  fuisse. 

Non  injuria  duas  haemorrhagicorum  classes  pro- 
ponere ausim,  in  altera  comam  plus  minusve  flavam, 
oculos  claros,  cutem  albentem  ac  mollem,  corporis  for- 
mam teneram , temperamentum  alacre , constitutionem 
arteriosam  ingeniumque  maxime  excultum  invenimus. 
Quae  jam  et  Elsaesser  s)  et  Du-Bois  6)  in  haemor- 
rhagicis sese  animadvertisse  narrant.  — Altera  classis 
constitutionem  atrabilarem , colorem  cutis  fusciorem, 
ingenium  minus  alacre,  temperamentum  phlegmaticum 
prae  se  ferunt.  Omnibus  torpiditas  quaedam  denegari 
non  potest.  — Qui  ad  priorem  pertinent  classem  hae- 
morrhagiis  multo  periculosioribus  subjecti  sunt.  Analo- 
giam in  vulgari  vita  invenies:  semper  enim  homines 
flavicomi  cuteque  albente  ac  molli  praediti  ad  haemor- 
rhagias  majorem  ostendunt  proclivitatem , quam  qui 
capillos  nigros  cutisque  colorem  fusciorem  habent.  Il- 
lud et  apud  nostram  familiam  Kirchheimiensem  compro- 
batur : Deitschle  liberi  minus , quam  Wendelingle  ad 
hoc  malum  inclinant.  Quae  ultima  priori  classi  ad- 


1)  Medizin.  Ephemeriden,  Chemnitz  1793.  p.  267. 

2)  Hufeland  Journal.  XXX.  St.  5.  p.  16. 

3)  Medical  repository.  Newyork.  Yol.  IV. 

4)  Transactions  of  the  physico,  medical  society.  Newyork.  Bd.  I. 

53  Hufeland’s  Journal.  LVIII.  St.  2.  p.  89. 

6)  Gazette  medicale  Tom.  VI.  No.  3.  p.  43. 

scripta  in  menstruis  magnam  prae  se  fert  proclivitatem 
ad  morbum  haematicum , Deitschia  vero  soror  ejus 
natu  major  nunquam  iis  abundabat  vel  longius  ea  re- 
tinebat. 

Quod  autem  attinet  ad  ipsas  haemorrhagia* , il- 
las sponte  aut  parvo  vulnere  adductas  apparere  satis 
notum  est.  Priores  praesertim  vere  vel  autumno  con- 
spiciuntur , et  interdum  prodromis  ad  plethoram  re- 
ferendis 1 2 3)  denuntiantur.  Vertigine  aegroti  corripiun- 
tur, eorum  facies  turgida,  pulsus  fortis  ac  frequens 
invenitur  non  raro  et  hilaritate  insolita  tum  temporis 
fruuntur.  Interdum  de  cordis  palpitationibus,  ut  paucis 
dicam,  de  erethismo  systematis  vasorum  queruntur, 
arthritis,  qua  plurimi  laborant,  augetur,  ac  non  raro 
peculiares  illae  maculae  caeruleae,  quo  tempus  hae- 
morrhagiae appropinquat,  quae  e sugillatione  sangui- 
nis sub  cute  pendent,  per  noctem  praesertim  crebriores 
apparent.  Tum  vero  subito  sanguinis  profluvium  e cor- 
poris locis  maxime  diversis  emittitur,  plerumque  vero 
e naribus  vel  e gingiva  rarius  ex  alia  capitis  parte 
e.  g.  e sincipite,  tum  vero  etiam  e digitis  extremis  s) 
e pulmonibus,  e renibus,  e canale  cibario.  Membranae 
mucosae  praecipue  ad  secretionem  cruentam  inclinant. 
Sanguis  haud  rapido  cursu  emittitur,  sed  tarde  erumpit 
sicuti  e spongia  5 «aliquot  horas  crebro  intermittit,  et 
tum  denuo  effunditur,  donec  diebus  octo  vel  decem 
praeteritis  sanguinis  copia  ad  minimum  reducta  sit. 

1)  Allgem.  mediz.  Zeilung  1837.  No.  69.  u.  Hufeland’s  Jour- 
nal Bd.  XXX.  St.  5.  p.  116. 

2)  Edinburgh  med.  and  surgical  Journ.  1825.  April. 

3)  Medical  repository.  Newyork,  Vol.  VI. 

Hic  aut  aegrotus  diem  obit,  aut  haemorrhagia  sponte 
sistitur,  viresque  lapsae  paullatira  attolluntur,  Spon- 
tanea illa  haemorrhagia  plerumque  e parvulo  quodam 
puncto  oritur,  ne  minima  quidem  laesione  antea  per- 
cepta. Coxe  1 ) tamen  exigua  foramina  acu  puncto  haud 
dissimilia  observavit.  Neque  in  illis  haemorrhagiis, 
quae  vulnere  licet  parvo  efficiuntur,  sanguis  celeriter 
prorumpit,  sed  ex  omni  ejus  superficie  tarde  procedit. 
Initio  locus  vulneratus  frequenter  coire  videtur,  imo 
perfecte  consanescit,  et  octo  demum  vel  decem  diebus 
post,  cum  jam  ad  cicatricem  pervenit  vulnus,  sudore 
sanguineo  penitus  imbuitur 1  2)  nec  raro  tali  modo,  quo- 
vis remedio  irrito,  mortem  accelerat.  In  singulis  ho- 
minibus si  forte  sanguinis  cursui  imperare  succedebat, 
statim  cordis  palpitatione  auctisque  doloribus  arthriticis 
aegroti  laborarunt,  vel  sponte  e naribus  aut  alia  ex 
parte  sanguinem  emittunt. 

In  ratione  quoque  ac  natura  ipsius  sanguinis  mul- 
tae existunt  varietates  si  ad  colorem  consistentiam  et 
facultatem  coagulandi  spectamus.  Tum  rubriorem  tum 
nigriorem  invenimus,  quod  quidem  ex  opinione  mea 
varia  haemorrhagicorum  constitutione  , arteriosusne 
aliquis  sit  vel  venosus , explicari  potest.  Exempla 
sunt  permulta,  in  quibus  sanguis  nulla  ratione  a lege 
et  norma  differebat,  3)  Proclivitatem  modo  ad  coagula- 
tionem in  initio  tandem  ostendit,  modo  eam  omnino  non 
invenimus,  modo  vero  ad  ultimum  coagulat.  Plurimi 
autores  sanguinem  primo  legitimum  sese  habere,  dein 

1)  Philadelph.  med.  museum.  Bd.  I.  St.  3.  p.  286. 

2)  Med.  repository,  Newyork  1803.  Vol.  VI. 

3)  HUFELAND  Journal  Bd.  LVIII.  St.  2.  p.  89. 

vero  aquosiorem  fieri  neque  amplius  coagulare,  tandem 
serosum  et  aquae  carneae  simillimum  esse  nobiscum 
communicant.  In  exemplo  a me  narrato  postremo  qui- 
dem cum  infans  animam  cum  sanguine  effusurus  esset, 
talis  sese  habuit  sanguis,  qualem  supra  descripsi,  ta- 
men ad  ultimum  coagulavit. 

Morbida  illa  diathesis  jam  in  prima  aetate  imo  ab 
ipsius  partus  momento  apparet.  Sunt  exempla,  quae 
infantes,  quavis  cura  irrita,  animam  cum  sanguine  e 
funiculo  umbilicali  effudisse,  cum  jam  plane  consanuis- 
set, probent.  Apud  quemvis  vero  symptomata  hujus 
morbi  mature  inveniuntur,  et  primo  quidem  sugillatio- 
num maculae  illae  peculiares,  tum  haemorrhagiae  spon- 
taneae exstant.  Observatione  dignum,  quod  in  haemor- 
rhagicis non  rarius  evenit , hereditate  acceptam  diathe- 
sin,  cum  longius  aetate  provehuntur,  diminui  vel  om- 
nino evanescere.  Jam  Consbrucii 1  2)  progrediente  aetate 
diathesin  diminutam  esse  narrat,  Steinmetz  3)  eam  om- 
nino evanuisse  anno  quinquagesimo  quinto  tradit,  nec 
non  in  familia  nostra  Micii.elem  Mampel,  postquam  an- 
num trigesimum  expleverat,  proclivitatem  ad  liaemor- 
rhajsrias  veheinentiores  diminutam  animadvertisse  vide- 
mus.  Imo  hirudines  in  eas  partes , quae  dolores  ei 
excitant,  imponere  audet,  nullo  majoris  sanguinis  pro- 
fluvii periculo.  Eadem  et  in  Petro  Deitsch  animad- 
versa habemus.  Quo  magis  diathesis  decrescit,  eo  ma- 
gis et  augetur  arthritis,  quae  saepius  ita  vehemens  fit, 
ut  nonnullorum  motuum  prorsus  ei  usus  non  sit.  Cer- 


1)  Philadelph.  med.  museum.  Bd.  I.  St.  3.  p.  286. 

2)  Hufel,  Journ.  Bd.  XXX.  St.  5.  p.  116. 

3)  Rust’S  Magazin  Bd  XXVII.  Heft  2.  p.  375. 

tum  sane,  proclivitatem  ad  haemorrhagias  prima  aetate 
semper  multo  fortiorem  esse  , quam  provecta,  quod 
hujus  aetatis  cursu  sanguinis  actuosiore  explicatur. 
Eadem  igitur  in  haemorrhagicis  inveniuntur. 

Plurima,  quae  adhuc  nota  sunt,  exempla  hujus  di- 
atheseos  hereditate  praeter  cetera  hanc  proprietatem 
ostendunt.  Frequenter  enim  tantum  maria  familiae 
membra  corripit,  et  quidem  ita,  ut  filii  haemorrhagici 
primi  fiant,  eorumque  sorores  tamen  liberantur.  Hic 
minime  absurdum  esset,  si  conjicias  nepotes  i.  e fili- 
orum filios  eosdem  ad  morbum  illum  inclinaturos  esse, 
sed  falso,  rarissime  enim  illud  inveniemus.  Hi  fere 
bona  valetudine  fruuntur,  dum  filiarum  filii  morbum 
hereditate  acceperint,  etiamsi  ipsae  filiae  ne  minimam 
quidem  prodiderunt  dispositionem ; res  aeque  notanda, 
atque  inexplicabilis.  Tria  tantum  in  memoriam  exem- 
pla revocare  possum,  quae  exceptionem  permittunt, 
quaeque  diathesin  a patre  ad  filium  ejusque  filios  tran- 
sisse tradant.  x)  Simul  vero  et  filiarum  pueri  morbo 
laborabant,  quam  legem  natura  nunquam  egressura 
esse  videtur. 

Ut  jam  supra  memoravimus  feminae  ab  illo  malo 
fere  liberantur.  Attamen  nonnulla  sunt  exempla  me- 
moratu dignissima,  quae  paucis  absolvere  liceat.  In 
iis  quidem  proclivitas  ad  letales  haemorrhagias  here- 
ditate accepta  non  plane  funesta  sua  forma  invenitur, 
tamen  omnino  eam  negare  non  possumus.  Ita  crebrius 
ab  auctoribus  traditur  singulas  e sexu  femineo  vehe- 


1)  Rust  Magazin.  a.  a.  0.  — Hufeland  Journ.  1837.  St.  4,  — 
Allgem.  mediz.  Zeitung  1837.  No.  69. 

mentissima  et  ultra  legitimum  tempus  perstantia  men- 
strua habuisse,  quae  et  raro  ita  augebantur,  ut  mulieres 
lectum  relinquere  non  possent,  Rarius  autem  acci- 
dit, ut  menstrua  nihil  consideratione  dignum  ostendant, 
quum  eodem  tempore  e parvis  vulnerationibus  non  mi- 
nus quam  sponte  periculosissimae  haemorrhagiae  ori- 
antur, multis  sugillationibus  comitantibus.1 2)  Etsi  om- 
nes hujus  morbi  apud  sexum  femineum  talium  haemor- 
rhagicorum familiarum  signa  desint , frequentissime 
tamen  in  iis  menstrua  apparebant,  imo  exempla  ad- 
sunt, quibus  puella  undecim,  altera  vero  octo  annos 
nata  menstrua  habebat.  3)  Etiam  in  familia  nostra 
Kirchheimiensi  mulieres  anno  aetatis  quarto  decimo,  in 
exemplo  vero,  quod  Elsaesseu  nobiscuin  communicat, 
anno  quinto  decimo  menstrua  apparebant.  Commemo- 
ratione dignum  et  illud  Catharina  Wendeling  quam- 
quam menstrua  nimia  et  ultra  tempus  perstantia  passa 
sit,  eaque  neglecta  graviditate  vel  tempore,  quo  in- 
fantibus mammas  praebuerit,  eadem  manerent  neque 
unquam  intermitterent,  tamen  in  nullo  partu  vehemen- 
tius sanguinis  profluvium  intercepisse. 

Et  in  viris  morbi  decursus  varius  sese  habet  5 
non  semper  omnia  familiae  membra  morbo  corripiuntur, 
tum  hic,  tum  ille  sine  ulla  lege  omittitur,  quod  et  apud 
nostros  haemorrhagicos  invenimus.  Memoratu  vero 
dignissimus  haemorrhagicus , quem  Grandidier  4)  de- 


1)  Hufeland  Joum.  Bd.  XLVI1I.  St.  2.  p.  89.  — Horn  s Ar- 
chiv  1824.  Jul.-Dec.  p.  120;  — ibidem  May-Juny  p.  385. 

2)  Casper  s Wochenschrift  Feb.  1833.  No.  7. 

3)  Allgem.  mediz.  Zeitung. 

4)  Allgem.  mediz.  Zeitung. 

scripsit:  tantum  spontaneis  faaemorrhagiis  laborabat,  e 
parvis  vero  vulneribus  nunquam  sanguinis  majorem  co- 
piam effudisse  dicitur. 

Attamen  non  solum  hereditaria  illa  ad  letales  hae- 
morrhagias  proclivitas  commiserandis  illis  hominibus 
attribuebatur,  malum,  quo  laborant  et  altero,  arthritide 
scilicet,  augebatur.  Quae  nec  venosa  et  atrabilari 
neque  arteriosa  haemorrhagicorum  constitutione  muta- 
tur. In  utrisque  eundem  gradum  attingit.  Quomodo 
inter  se  cohaereat  utraque  diathesis  adhuc  in  tenebris 
jacet,  tantum  rem  ipsam  ante  oculos  habemus.  Poste- 
rioris vero  morbi  vestigia  jam  inde  a prima  aetate  in- 
venimus: modo  hic,  modo  illic  in  articulis  tumores  ap- 
parent, brevi  post  evanescunt,  ut  in  alia  parte  iterum 
proveniant.  Cum  primo  corripiunt  pueros  magis  rheu- 
matismo similes,  anno  aetatis  quinto  vel  sexto  arthritis 
accuratius  patet.  Tumores  non  amplius  evanescunt, 
majoresque  excitant  dolores  praesertim  haemorrhagia 
per  aliquot  tempus  intermissa.  Aegrotus  tum  tempo- 
ris vix  membris  uti,  nec  lectum  relinquere  potest. 
Compressione  vero  dolor  augetur.  Arthritidis  cum  mor-r 
bo  haematico  consensus  haud  negari  potest,  utrumque 
malum  vi  reciproca  conjunctum  est,  cum  alterum  au- 
getur, alterum  statim  diminuitur,  et  vice  versa.  San- 
guinis profluvio  vel  sponte,  vel  qualibet  laesione  orto 
semper  arthritis  decrescit.  Tempore  verno,  quo  hae- 
morrhagiae nasci  solent,  dolores  articulorum  ad  sum- 
mum perveniunt.  Foedum  sane  mihi  praebuerunt  spe- 
ctaculum Deitschle  liberi:  pueri  per  longum  tempus  hae- 
morrhagiis  non  tacti,  fortes  atque  animo  hilares  sese 
habebant,  sed  ab  omni  motu  vivaciore  doloribus  suis 

retinebantur.  (Juae  arthritidem  comitari  solent  cetera 
symptomata  ut  concoctio  mala  et  acor  in  haemorrha- 
gicorum arthritide  non  invenitur.  Ilarissime  in  hae- 
morrhagicorum historia  exemplum  nobis  occurret,  in 
quo  illud  malum  simul  non  praevaluisset.  Escherich  *) 
et  Salomon 1  2 3),  haud  scio  an  oblivione,  diathesin  arthri- 
ticam nullo  verbo  commemorant , Crandidier  s)  vero 
certe,  haemorrhagicum,  qui  ejus  curae  mandatus  erat, 
nunquam  arthritide  laborasse,  tradit. 

Pauca  hic  et  de  haemorrhoidibus  afferre  liceat ; 
apud  plurimos  enim  haemorrhagicos  aetate  provecta 
illae  apparebant.  An  et  illud  malum  cum  nostro  con- 
junctione teneatur  posteriorum  temporum  curae  atque  a- 
curnini  relinquendum  est.  Michael Mampel  primum  anno 
trigesimo  tertio  haemorrhoidibus  laboravit,  et  ab  eo  ipso 
tempore  diathesis  haemorrhagica  egregie  diminui  coe- 
pit, ita  quidem,  ut  hirudines  sibi  imponere  posset, 
nullo  ut  antea  periculo  existente.  Haemorrhagicos  au- 
tem summam  senectutem  non  facile  attingere  posse 
cum  tot  tantisque  laborent  morbis,  facile  intelligitur , 
attamen  hanc  rem  autores  nimis  exaggerasse  vel  haud 
accuratius  tractasse  puto.  H/athesis  haemorrhagica 
provecta  aetate  magis  magisque  evanescit,  arthritis 
vero  non  tantum  affert  periculi,  ut  vitae  timere  debeii- 
mus,  quare  cur  non  et  haemorrhagici  longius  vitam 
producere  possunt?  Tum  vero  etiam  exempla  adsunt 
haemorrhagicos  annum  sexagesimum  tetigisse. 4)  Hay5) 

1)  Wiirtemb.  Correspondenzblalt.  Bd.  V.  No.  19. 

2)  Casper  s Wochenschrift  Feb.  1833.  No.  7. 

3)  Allgem.  med.  Zeilschr.  1837.  No.  69. 

4)  Allg.  med.  Zeilung. 

5)  New  England  Journal. 


39 


virum  quinquaginta  quinque  annos  natum  videbat; 
Michael  Mampel  nunc  quadraginta  tres  explevit,  et 
si  discesseris  ab  arthritide  bona  valetudine  fruitur* 

De  caussis  hujus  morbi  permulta  adhuc  in  tene- 
bris occultata  latent.  Plurimis  locis  hypothesi  posteri- 
orum indagationibus  vel  refellenda  vel  confirmanda 
contenti  esse  debemus.  Semper  vero  causam  proxi- 
mam magis  in  sanguine,  quam  in  vasorum  parietibus 
quaerendam  esse  puto  plurimique , qui  de  nostro  mor- 
bo scripserunt,  autores  hac  ab  opinione  non  dissentiunt* 
Cui  tamen  sententiae  ut  major  fides  atque  auctoritas 
addatur,  indagatione  accuratissima  et  chemica  et  mi- 
croscopica  opus  est.  Nam  quae  nonnulli  opinantur, 
sanguinem  secretum  quasi  ejusque  corpuscula  dissolu- 
ta esse,  cruoremque  ex  iis  evadere,  certe  non  consta- 
bunt. Praeterea  non  injucundum  globulorum  sanguinis 
formam  et  diametrum  cognoscere,  cum  multa  exstent 
exempla,  in  quibus  sanguinis  physica  natura  tempus 
foetus  pristinum,  sanguinemque  Cetacearum  in  memo- 
riam revocat.  Clarissimus  Schoenlein  in  libro  suo  de 
pathologia  et  therapia  sententiam  memorat,  e phthisi 
vel  arthritide  nostrum  morbum  gigni.  Nil  vero  magis 
commiseror,  quam  per  omne  tempus,  quod  in  academia 
Heidelbergensi  versatus  sum , numquam  mihi  id  conti- 
gisse, ut  copiam  sanguinis  ad  indagandum  satis  am- 
plam ab  illa  familia  Kirchheimiensi  obtinerem. 

Si  in  vasorum  parietibus  causam  morbi  scrutari 
vellemus,  duas  tantum  hypotheses  invenimus,  sangui- 
nem attractione  tubuli  crinalis  (Haarrohrchenanziehung) 
efferri,  aut  parietes  vasorum  peculiariter  solutas  atque 
mollitas  esse,  ita  quidem,  ut  eruor  facile  penetraret. 

hira  fons  profluvii  tali  in  loco  esse  debet,  cui  fortis 
compressio  adhiberi  possit.  Praedicantur  et  solita  re- 
media ut  fomentationes  glaciales,  tampon ; tum  et 
spongia  alcohole  rigata  loco  sanguinem  profundenti 
adhiberi  potest,  pulveres  quoque  styptici  ex  alumine, 
Colophonio  et  gi.  Kino*  De  proximis  vero  remediis 
non  credo  ipsa  per  se  haemorrhagicis  sanguinis  pro- 
fluvium sistere  posse.  Krimer1 2)»  cum  omnibus  quae 
inveniri  possint  remediis  et  ipso  ferro  candente  frustra 
usus  esset,  magnetismi  periculum  fecit  eoque  auxilium 
tulit  aegroto.  Relinquitur  tandem  remedium,  quod  in 
aliis  quoque  morbis  haud  spernendum  in  nostro  morbo 
haematico  certe  prospere  cedit , transfusionem  dico. 
Jam  Marcinkowsky  *)  in  commentario  „de  transfusione** 
illam  indicatam  esse  putat  in  morbo  nostro.  At  multa 
de  hac  re  sicut  de  innumeris  aliis  postero  tempori  in- 
daganda remanent. 


1)  Horn  s Archiv.  a.  a.  0« 

2)  Hamb.  Zeitschrilt  fiir  d.  ges.  Med.  v.  Dieffenbacu,  Fricke 
u.  OPPENHEIM.  Bd.  I.  1836. 


